《咏水碓》
明代·徐倬

睦州晓放船，江流益清浏。水石相抨击，洏雪蛟龙走。

居民置风轮，随波转枢纽。沙石广场圃，比栉列杵臼。

但看椎声落，不见谁举手。精凿脱糠秕，安闲到子妇。

搰搰抱瓮劳，拙哉汉阴叟。机巧厌桔槔，斯言诚然否？

圣人前民用，神智皆自有。愚民偶得之，役使河伯久。

但苦梁鸿贫，何处觅升斗？

作者简介：（1624—1713）明末清初浙江德清人，字方蘋，号蘋村。明末为倪元璐、刘宗周弟子。清初入谷应泰幕府，为撰《明史纪事本末》。康熙十二年进士。官侍读。三十三年因故被劾归里。以编《全唐诗录》擢礼部侍郎。工诗文。有《蘋村集》。